b"\n_START_ARTICLE_\nCachan\n_START_SECTION_\nGeografija\n_START_PARAGRAPH_\nCachan se nahaja 5 km ju\xc5\xbeno od samega sredi\xc5\xa1\xc4\x8da Pariza. Na zahodu departmaja, ob meji s Hauts-de-Seine, je Cachan sosed ob\xc4\x8dinam Arcueil na severu, Villejuif na vzhodu, L'Ha\xc3\xbf-les-Roses na jugovzhodu, Bourg-la-Reine na jugozahodu in Bagneux na zahodu._NEWLINE_Naselje je sestavljeno iz \xc4\x8detrti centre ville, Coteau, Cit\xc3\xa9-Jardins, Plaine, Prairie, Grange Ory in Lumi\xc3\xa8res.\n_START_SECTION_\nAdministracija\n_START_PARAGRAPH_\nCachan je sede\xc5\xbe istoimenskega kantona, katero je sestavni del okro\xc5\xbeja L'Ha\xc3\xbf-les-Roses.\n_START_SECTION_\nZgodovina\n_START_PARAGRAPH_\nV srednjeve\xc5\xa1ko latinskih spisih je bilo ime Cachana poznano kot Caticantum, kasnej\xc5\xa1i Cachentum oz. Cachant, iz katerega je naposled iz\xc5\xa1lo sedanje ime._NEWLINE_Cachan je bil prvotno zaselek v okviru ob\xc4\x8dine Arcueil, kasneje preimenovane v Arcueil-Cachan. Ob\xc4\x8dina Cachan je nastala 26. decembra 1922, ko se je izlo\xc4\x8dila iz tedanje ob\xc4\x8dine, slednja pa se je preimenovala nazaj v prvotni Arcueil."